ПРОТОКОЛ  №8/06.04.2013г.
от заседание на РИК–Плевен, назначена с Решение №2211-НС/26.03.2013г., състояло се на 06.04.2013г. в гр.Плевен, пл.”Възраждане” №1 и започнало в 12,00 часа
Присъстващи:  11  члена на РИК-Плевен
Отсъстващи: 2 члена на РИК-Плевен /Ярослав Димитров, Ростислава Димитрова/
                Налице е необходимият кворум. Заседанието е редовно и РИК- Плевен  може да приема законосъобразни решения с изискуемото  мнозинство при следния
                                        дневен ред:
т.1: Даване на указания на ПП „Другата България”, представлявана от Божидар Николов Томалев, чрез пълномощник Анатоли Иванов Андреев за отстраняване на непълноти в подаденото предложение за регистрация на кандидати за народни представители вх. № 57 от 06.04.2013 г.
По т.1 от  дневния ред:
 Председателят на РИК Плевен докладва постъпило предложение за регистрация на кандидати за народни представители вх. № 57 от 06.04.2013 г. от политическа партия /ПП/  „Другата България”, подписано от представляващия партията Божидар Николов Томалев, чрез пълномощника му Анатоли Иванов Андреев, заведено в 11.25 ч. под № 19 на 6 април 2013 г. в регистъра на кандидатите за народни представители в изборите за народни представители на 12 май 2013 г. в 15-и Плевенски многомандатен изборен район. Партията е регистрирана за участие в изборите за народни представители на 12 май 2013 г. с решение № 2264-НС от 27.03.2013 г. на Централната избирателна комисия.
1. В предложението са посочени последователно лицата, които партията предлага да бъдат регистрирани като кандидатска листа за участие в изборите за народни представители на 12 май 2013 г. в 15-и Плевенски многомандатен изборен район, подредени последователно от 1.1 до 1.4 включително, както следва:
1.1. Анатоли Иванов Андреев, ЕГН ................;
1.2. Кирил Михайлов Войнов, ЕГН ................;
1.3. Николай Петков Петков, ЕГН ................;
1.4. Венцеслав Христов Христов, ЕГН ...............
Към предложението са представени:
2. Заявления по чл. 108, ал. 1, т. 3 от Изборния кодекс /ИК/, декларации по чл. 108, ал. 1, т. 4 от ИК и декларации по чл. 108, ал. 1, т. 5 във вр. чл. 107, ал. 1 от ИК от всички лица посочени в точки от 1.1 до 1.5 включително.
3. Пълномощно от представляващия ПП „Другата България” Божидар Николов Томалев с ЕГН ................., с което е упълномощен Анатоли Иванов Андреев с ЕГН ................. да го представлява пред РИК – Плевен и да регистрира листата с кандидатите за народни представители на партията за участие в изборите за народни представители на 12 май 2013 г. в 15-и Плевенски многомандатен изборен район.
4. Препис-извлечение от протокол от 02.04.2013 г. от заседание на Изпълнителния съвет на ПП „Другата България”, на което са взети решения:
4.1. Възлагане на председателя на ПП „Другата България” Божидар Николов Томалев по своя преценка да подреди листите за кандидати за народни представители, също така да ги регистрира в РИК.
4.2. Изпълнителният съвет възлага на председателя да преупълномощава трети лица за регистрация на кандидатските листи за народни представители в РИК.
Като прегледа подробно представените документи, комисията установи, че не е представено решение по чл. 108, ал. 1, т. 1, предл. 2-ро от ИК, за издигането и подреждането на кандидатите в кандидатската листа на ПП „Другата България”.
С оглед изложеното и на основание чл. 29, ал. 1, т. 8 и чл. 111, ал. 1, във вр. чл. 108, ал. 1, предл. последно от Изборния кодекс, и след проведените разисквания РИК –Плевен прие следното решение:
1. УКАЗВА на Анатоли Иванов Андреев като пълномощник на Божидар Николов Томалев политическа партия „Другата България”, да отстрани следната непълнота:
Да се представи решение по чл. 108, ал. 1, т. 1, предл. 2-ро от ИК, за издигането и подреждането на кандидатите в кандидатската листа на ПП „Другата България”.
2. Указаната непълнота следва да се отстрани в срок до 17.00 часа на 06.04.2013 г.
Комисията прие решениeто по точката единодушно.
След приключване на работата по дневния ред заседанието беше закрито в 12,05ч.                                     

ПРЕДСЕДАТЕЛ:
                                                                                            Румен Цачев

Кръстьо Крачунов
